Magyar felirat: Brigi (brigichan@hotmail.com)
~ Weiyoung hercegnő ~
~ 5. rész ~
- Eresszen el! - Meg ne mukkanjon!
Nem juthattak messzire! Alaposan nézzetek széjjel!
Gyerünk!
- Keressétek őket! - Nincsenek itt!
Nézzük meg arra!
Te ki vagy?
Mi a baj?
Semmit se csináltam veled, erre elájulsz?
[Yunlai Fogadó]
Uram!
Méltóságos uram, jól van?
Nem sérült meg?
Semmi bajom, jól vagyok.
Neked nem esett bajod?
- Velem minden rendben. - Akkor jó.
Uram, rengeteg bérgyilkos vadászott önre!
Hogy nézhetnék őfelsége szemébe, ha valami történne önnel?
Elég a siránkozásból! Az orvos miattad nem fogja hallani a szívverését!
Uram, eltűnt egy kis időre, és egy kisasszonnyal tért vissza?
Miről beszélsz, ostoba?
Hess!
A kisasszonyt megmérgezték.
Apránként jutott a méreg a szervezetébe.
Ettől begennyesedtek a sebei, és az csak nehezen gyógyult.
Ha ez tovább folytatódik, a méreg lassan eléri a szívét is.
Van rá mód, hogy meggyógyítsa?
Nos... nem lehetünk benne biztosak.
De teszek egy próbát.
Azt viszont tudnia kell, hogy nagyon fájdalmas lesz a kezelés.
A legtöbb ember számára elviselhetetlen fájdalommal jár.
Kibírom...!
Kisasszony, következik a második tűszúrás.
Kisasszony, a harmadik tűszúrás rettentően fog fájni.
Ki fogja bírni?
Igen...
Most már minden rendben lesz.
Sok éve gyógyítok már,
de egy olyan beteggel se találkoztam, aki ne üvöltött volna a fájdalomtól a 3 tűszúrás során.
Életben kell maradnom...!
Uram, a hölgy elaludt.
Most már elengedheti.
Most már minden rendben.
Uram, tényleg bemegyünk oda?
A taoista mester nagy befolyással bír Ping városában.
Ha rajtakapnak minket, a miniszterelnök se lesz képes megmenteni önt.
Hallgass!
Ez Weiyoung egyetlen esélye.
Kénytelen vagyok megtenni!
Menjünk!
Fenség, harcművészeteket gyakorol?
Pontosan!
Amint teljesen kitanultam, rajtad próbálom ki először!
Fenség!
Ez nem az a kisasszony, akit kimentett a tűzből?
Milyen szerencsés!
Ha veszélyben az élete, fenséged mindig mellette terem.
Kétszer találkoztunk, és mindkét alkalommal veszélyben volt az életed.
Mégis ki vagy te?
Te kéjenc! Hogyhogy már megint te vagy az?
Ártatlanul vádolsz!
Jobb, ha tudod, hogy megmentettem az életedet!
Hát így kell bánni a megmentőddel?
- Megmentettél engem? - Na mit gondolsz?
Látsz itt még valakit rajtam kívül a szobában?
Korábban én is megmentettelek.
Vegyük úgy, hogy így törlesztettem az adósságomat.
Én kétszer mentettelek meg, de te engem csak egyszer.
Már hogy lenne ez így törlesztve?
Kétszer?
Miért kétszer?
Legutóbb a tűzből is kimentettelek.
Vagy talán tagadod?
Te voltál az?
Milyen gyorsan változik a viselkedésed...
Mindössze meglepődtem.
Bérgyilkosok vadásztak rám, az aggodalmam pedig goromba dolgokat mondatott velem.
Ezért elnézésedet kérem.
Azok a bérgyilkosok...
Megbántottalak...
Tudnom kellett volna, hogy te nem vagy rossz ember.
Persze, hogy nem.
Azt hiszem, előző életemben az adósod lehettem.
Ezért lehet, hogy amikor ebben az életben veszélyben vagy,
mindig időben ott termek melletted.
Nem.
Te egy mennybéli harcos vagy, akit az égiek küldtek, hogy megmentsenek.
Mennybéli harcos?
Nem, csupán néha véletlenül találkozunk.
Vá-várj!
Mit művelsz?
Nincs semmim, amivel meghálálhatnám, hogy kétszer is megmentetted az életemet.
Hiszen már elismerted, hogy megmentettelek,
így hát hogyan is hálálhatnád meg egy-két főhajtással?
Mit szeretnél, mit tegyek?
Még nem gondolkoztam rajta.
Mi lenne, ha törném rajta egy kicsit a fejem?
Amint eszembe jutott, majd szólok.
Mindenképpen meghálálom a jóságodat.
A nevem Li Weiyoung. Bátorkodhatok megkérdezni, téged hogy hívnak?
A nevem Tuoba Jun.
Weiyoung kisasszony, még nem gyógyultál meg teljesen.
Nem kellene most cseverészned.
Pihenj le egy kicsit!
Jól vagy?
Jól vagyok.
Hamarosan visszatérek.
Hát még a ku-csinen is tudsz játszani?
Most meglepődtél?
Nincs senki Ping városában, aki nálam szebben játszana.
Jól figyelj!
Úgy hallottam, hogy a ku-csin dala képes megnyugtatni az embert.
Talán neked is jót tesz majd.
Istenek, hát meghallgattátok a könyörgésemet?
Végül csak találkoztam vele.
Na és most mi lesz, uram?
Gyorsan!
Haza akarok menni!
- Innen nem mehetsz haza! - Haza akarok menni!
Haza akarok menni!
Ki az?
- Értesítsd Wang urat! - Igenis!
Megállni!
Öljétek meg őket!
Tűz!
Rejtőzzünk el!
Gyerünk!
Ne mozduljanak!
Uram, végre láttuk a fiatalurat!
Miért nem visszük őt magunkkal?
Ne nyugtalankodj!
Az idő még nem alkalmas erre.
Az a küldetésünk, hogy megvédjük őt.
Különben egyikünk sem térhet vissza Rouran kánja elé.
- Megértetted? - Igen.
Minden remekül haladt.
Hogy történhetett ez?
Ezt nem tudom elhinni.
A taoista mester képes lett volna ilyesmire?
Mind igaz.
Őfelsége tajtékzott a dühtől, amikor meghallotta.
A taoista mestert le fogják fejezni, hogy ezzel is példát statuáljanak.
Szerencsére Li Weiyoung már meghalt.
Máskülönben most ezzel előnyt szerezne velünk szemben.
Édesanyám, emiatt nem kellene különösebben aggódnod!
Nem azt mondta egykor a mester, hogy Li Weiyoung akadályt jelent majd számomra?
Mégis milyen könnyen elbántunk vele.
Ez is bizonyítja, hogy a szavainak nem lehet hinni.
A taoista mester lehet, hogy erkölcsileg züllött a maga módján,
de tény, hogy a tanítójának lenyűgöző jóstehetségét örökölte.
A sors útjai titokzatosak és kifürkészhetetlenek.
Nem szabad könnyelműen bánnunk vele, nem igaz?
Changle, ezt jól jegyezd meg!
Mindig jobb, ha mi mérjük az első csapást az ellenfélre.
Igazad van, édesanyám.
Van azonban egy másik fontos kérdés is...
A taoista mester immár börtönben van.
Vajon képes volna elárulni mindenkit?
A város számtalan ügyletével kapcsolatban áll.
Most, hogy bajba került,
sokan szeretnék majd elhallgattatni őt.
Ne aggódj!
Egy szót sem lesz képes kikotyogni.
Nos? Szeretnéd megtanulni a dallamot, amit játszottam?
Méltóságos uram...
Nem szükséges így szólítanod.
Egyszerűen csak hívj Tuoba Junnak!
Majd én megtanítalak!
Bizonyára bezárva érzed magad ebben a szobában.
Van a fogadóban egy remek hely, ahonnan csodás a kilátás.
Ha nem vagy fáradt, kiviszlek oda...
Az orvos azt mondta, hogy ha már jobban érzed magad, gyakrabban kellene sétálgatnod.
Nem szabad ágyban feküdnöd.
Egyedül is tudok menni...
Ki gondolta volna, hogy egy ilyen csodálatos hely is létezik ebben a fogadóban?
Véletlenül bukkantam rá.
Gondoltam, hogy tetszeni fog majd.
Nahát...!
Ez a kedvenc virágom.
Vigyázz!
Mennyi pillangó!
Gyönyörűek!
Hogyhogy váratlanul ilyen súlyosan megsérültél?
Édesanyám, ne aggódj!
Semmi bajom.
Mindössze összekaptam valakivel.
Látod? Erős vagyok én!
Mit számít egy-két seb!
Minde, lehet, hogy fiatal vagy még, de nem szoktál felelőtlenül viselkedni.
Halljam az igazat!
Közöd van esetleg a taoista mester elfogásához?
Egy szót sem szóltam!
Sejtettem...!
Miért nem hallgattál rám?
Tudom, hogy szeretnéd megmenteni Weiyoungot,
de ha Rou nénikéd ezt megtudja...!
Édesanyám, cseppet se félj!
Wang úrnak világosan megmondtam mindent.
Nem árulta el nekik, hogy közöm volt a történtekhez.
Milyen ostoba vagy!
Minfeng?
Egy ilyen fattyú képes a Li-család ellen fordulni?
Mire készülsz?
Azt hiszed, majd meghunyászkodok előtted pusztán azért, mert te vagy a legidősebb?
Most móresre tanítalak, amiért ilyen szemtelen vagy!
- Minde! Hagyd! - Édesanyám!
Ne szállj szembe Minfenggel!
Li Minfeng, ez minden, amit megengedhetsz magadnak!
Azt hiszed, félek tőled?
Minfeng!
Mivel sértett meg téged Minde?
Mi az, ami így felidegesített?
Azt elviselem, ha engem megsért,
de ez a fattyú ezúttal Ping városának összes nemes urát megsértette!
Semmi közöd nem volt a letartóztatásokhoz?
- Ennyire bízol Wang úrban? - Igen! Én tettem!
És most mi lesz?
Minde!
Kinek képzeled magad, hogy ilyen arcátlanul viselkedtél?
Ha bármi balul sül el, amiatt az egész Li-család bajba kerülhet!
Ha aznap este nem lopóztam volna be a szerzetes házába,
sosem derült volna ki, hogy gyermekeket rabolt el!
Minde!
Úgy tűnik, korábban nem tudtál róla, miket művelt,
hanem véletlenül derült ki számodra...
Halljam, mit kerestél aznap éjjel a taoista mester házában!
- Én...! - Sógorom!
Minde miattam járt nála!
Egy ideje rémálmaim vannak.
Én küldtem el a mesterhez Mindét, hogy segítséget kérjen tőle nekem!
Ki hitte volna, hogy Minde még mindig úgy viselkedik, akár egy gyermek?
Ezért került most ekkora bajba.
Drága sógor, okolj csak engem ezért!
- Hibáztass érte engem! - Édesanyám!
Képtelen voltál megnevelni őt!
A Li-családot nem fogod elpusztítani!
Én...
- Mit művelsz? - Édesanyám! Majd én vállalom a tettemért a büntetést!
Ne vállald helyettem!
- Minde! - Bácsikám!
Azért osontam be a mester otthonába aznap éjjel,
hogy a gaztetteire fény derüljön!
Úgy hiszem, felbérelték, hogy ártson Weiyoungnak!
Most bebizonyosodott, hogy egy csaló! Nem lehet komolyan venni, amit mondott!
Bácsikám, kérlek, hozasd haza Weiyoungot!
Hiszen ő is a lányod!
Hogy nézheted tétlenül, hogy szenved?
Képes lennél Li Weiyoung miatt ilyen veszélynek kitenni a családunkat?
A taoista mesternek végül igaza volt.
Li Weiyoung egy csalfa boszorkány!
Én mindig is őszinte és igazságos ember voltam!
Engem senki sem képes megbűvölni!
Ami pedig téged illet, nénikém, miért bántod mindig Weiyoungot?
Képes vagy így beszélni az anyámmal?
- Minfeng! - Ki vagy te?
- Vedd le rólam a kezed! - Ereszd el!
Mit műveltek?
- Li nagyasszony! - Mit műveltek?
Te...!
Hallgassatok ide!
Haza kell hozni Weiyoungot!
Dicsőségben kell hazatérnie!
Luo asszony, hozza haza a második kisasszonyt!
A kísérete pedig jobb, ha minél pompázatosabb!
Nem hagyom, hogy bárki becsmérelje a Li-család lányát!
Igenis, asszonyom!
Ezek az áruló csalók...!
Ekkora szenvedést okoztak az unokámnak, mindezt pedig a semmiért!
Nem hagyom többé, hogy bármi hasonló megtörténjen!
Félek, hogy most már túl késő.
Kíváncsi voltam, miért pont most derült fény a mester tetteire.
Szóval Li Minde állt minden mögött.
Kár, hogy Li Weiyoung immár halott.
Semmit sem ért az igyekezete.
Az a fattyú mindig is ellenem áskálódott.
Előbb vagy utóbb meg fogok szabadulni tőle.
A taoista mester kapcsolatban állt a nemességgel.
Valaki majd csak megszabadul Li Mindétől,
amint nekem köszönhetően híre megy, hogy ő állt a mester letartóztatása mögött.
Minfeng, nem szabad meggondolatlanul cselekedned!
Miért ne? Édesanyám, hiszen te mindig is meg akartál szabadulni tőle, nem?
Amint Li Minde halott, Zhou nénikénknek nem lesz senkije, akire támaszkodhatna.
A néhai hitvesének minden vagyona édesanyám kezébe kerülne!
Ha Li Minde tetteit leleplezed, csak pillanatnyi élvezetben lesz részed.
Viszont ha bárki hasznot húz ebből az esetből,
az sokat árthat a te előremenetelednek, és apádénak is.
Li Minde még mindig a Li-család tagja.
Ha meg akarsz szabadulni tőle, megteheted azt titokban is.
Édesanyám, te mindig olyan alapos vagy! Sokat tanultam tőled.
Uram, Li nagyasszony már elküldte a cselédjeit, hogy hazahozassa velük Weiyoung kisasszonyt, nem?
Miért bosszankodik még mindig?
Hát nem érted?
Rou nénikém meg akarja öletni Weiyoungot.
Mégsem ellenezte nagymama javaslatát.
Valami itt nagyon furcsa.
Nem számít, mekkora egy zsarnok Chiyun Rou úrnő, engedelmeskednie kell Li nagyasszonynak.
Szerintem túlreagálja a dolgot.
Remélem, hogy így van...
Viszont a legidősebb úrfit és Chiyun úrnőt ezúttal tényleg nagyon megsértette a kisasszony miatt.
Talán félnem kellene tőlük?
Menjünk! Kísérj el az édesanyámhoz!
Bizonyára aggódik miattam.
[Yunlai Fogadó]
Fenség...
Épp most vette be az orvosságot.
Elálmosodott tőle.
Bocsáss meg, amiért búcsú nélkül távozok!
Hiszem, hogy hamarosan újra találkozni fogunk.
Szólj a fogadó tulajdonosának, hogy egy ügyes cselédlányt bízzon meg az ápolásával!
Fenség, jobb, ha sietünk haza!
A levélben az állt, hogy az édesanyja nagyon beteg!
Egyébként mit sikerült kiderítened?
Ezt találtam az egyik bérgyilkosnál.
Ezt a fegyvert a néhai trónörökös zsákmányolta,
amikor a déli birodalmakat megtámadta.
Ez a fegyver a déliek jellegzetességeit mutatja.
Dongping herceg akkoriban nagy szolgálatot tett a birodalomnak,
és később neki adományozták a tőrt.
Lehetséges volna...?
Pusztán egy tőr miatt még nem jelenthetjük ki, hogy a bácsikám a tettes.
A trónörökös halála után Dongping hercege folyton hergelte fenségedet.
Ő az oka, hogy fenséged alig tartózkodik a fővárosban, hogy ne kelljen találkoznia vele.
Ki gondolta volna, hogy meg fogják támadni, míg hazafelé tart?
Ennek valahogy köze kell, hogy legyen Dongping hercegéhez!
Elvégre rokonságban állunk.
„A csont eltörhet ugyan, de az inak összetartanak.”
Minden félreértés orvosolható.
Félreértés?
Fenség, a támadók a nyomában voltak!
Nem lankadhat a figyelme!
Induljunk!
Fenség, minden úgy történt, ahogy remélte.
Gaoyang hercege felfedezte a fegyverekben elrejtett nyomokat.
Most Dongping hercegére gyanakszik.
Cheng An, tudod, miért szeretek halat tartani?
Amíg etetem őket,
láthatom, hogy küzdenek egymással.
Mi lehetne ennél szórakoztatóbb?
Fenség, Dongping hercege látni kívánja önt!
A hintója odakinn vár.
[Dongping herceg palotája]
Fenség...
Han bátyám...
Hagyjuk a hajlongást!
Ebben a jelentésben azzal vádolnak, hogy hagytam, hogy az embereim a nép földjén fosztogassanak.
Nézd csak meg!
Az új trónörökös személyét bármikor kijelölhetik.
Ha ez a jelentés apánk kezébe kerül...
Pontosan!
Ezt még lehet, hogy meg tudom kaparintani, de lesz másik!
Apánk idővel tudomást fog szerezni róla.
Apánk a sereg egy katonájának sem engedné, hogy a lakosságot zaklassa.
Ha viszont nem teszek engedményeket az embereimnek,
ki fogja közülük kockára tenni az életét értem?
Yu, neked mindig olyan jó ötleteid szoktak lenni!
Biztos eszedbe jutott már valamilyen megoldás számomra.
Ne aggódj!
Mindenképpen segíteni fogok neked.
Mindössze meg kell fegyelmezned az embereidet, és visszaadni azokat a javakat.
Szabadulj meg azoktól, akiktől szükséges!
Válasz ki egyet-kettőt közülük, akiket a bűntetteikért felelősségre vonhatsz!
Addigra a hivatalnokok és a nép körében is elterjed jó híred.
Még ha szeretne is bárki megvádolni valamivel, addigra már nem lesz lehetősége rá.
De ha így teszek, nem fognak megvetni a seregben?
Ha szükséges, más módon kell majd megbékítened őket.
Azt akarod, hogy fizessem le őket?
Jól van! Úgy teszek majd, ahogy mondod!
- Jiang Zuo! - Parancsára!
- Rád bízom ezt a feladatot! - Igenis, fenség.
A kifogások nagymestere...
Képes ellenem szegülni?
Ez a Liu mester...
Beszélj!
Ne hallgass el semmit!
Úgy hallottam, hogy Liu úrnak valahogy köze volt a néhai trónörököshöz, Jingmu herceghez.
Bátyánkhoz, Jingmu herceghez?
Tuoba Jun hamarosan visszatér a fővárosba...
Mielőtt ideérne,
az apja egykori követői közül az egyik kötelesség-mulasztással vádol meg!
Hercegné! Tuoba Jun!
Miben sántikáltok...?
Mégis miben mesterkedtek?
Mondja...
Felébredt, kisasszony?
Hol van az úrfi, aki eddig gondoskodott rólam?
Már elment. Kifizette a szállás és az ápolás minden költségét.
Reméli, hogy kisasszonyom hamar felépül.
Már elment?
Semmilyen üzenetet nem hagyott nekem?
Nem...
Miért nem búcsúzott el?
Valami sürgős dolga akadt?
Mi lehetett olyan halaszthatatlan, hogy még csak nem is üzent nekem semmit?
Kisasszony, hová megy? Kisasszony!
Lehet, hogy csak egy idegen voltam számára, akivel épp összefutott.
Semmit sem jelentek számára?
Mindegy is...
Ilyesmin amúgy sem kellene gondolkoznom.
Édesanyám!
Jun!
Hát hazajöttél, Jun!
Végre hazajöttél, Jun!
Hadd nézzelek, sokat változtál-e!
- Jól nézel ki! - Hát nem vagy súlyos beteg?
Hogy érzed magad?
Jól van, ne pörgess!
Vagy azt akarod, hogy tényleg megbetegedjek?
Dehogyis!
De a levélben...!
Szerencsére Changle adott egy jó ötletet, hogyan írjam meg azt a levelet.
Ki tudja, mikor jött volna haza az én butuska fiam?
A Li-család legidősebb leánya?
„A Li-család legidősebb leánya”?
Több mint egy éve elmentél, és most már csak így hívod őt?
Hát már elfelejtetted, hogy amikor gyerekként először megláttad,
azt mondtad, hogy feleségül akarod venni őt?
Az évekkel ezelőtt volt!
Akkoriban még túl fiatal voltam.
Miért emlékszel ilyesmikre...?
Most, hogy látom, hogy semmi bajod, végre megnyugodhatok.
Halálra rémisztettél!
Olyan sebesen vágtattam hazafelé, hogy a lovam majd elpusztult alattam.
Azt akartam, hogy megijedj!
Hogy a lovad kimerüljön!
Másként hogy rohantál volna haza, hozzám?
Jun...
Olyan rég láttalak!
Van fogalmad róla, mennyire hiányoztál?
Tudom, hogy az apád halála után nem akarsz az udvarban maradni.
Mégis...
Nem lett volna szabad ennyi időre magadra hagynod az édesanyádat.
Ez nem volt szép tőlem...
Mostantól hűségesen melletted leszek majd.
Komolyan?
Igen.
Ez máris jobban hangzik...!
Kisasszony!
Ziyan!
Ziyan! Megjöttem!
Most már minden rendben! Hazamehetünk!
Hol van a kisasszonyunk? Jól van?
A kisasszony...!
Hol van?
Hová lett?
Beszélj!
Meghalt!
A kisasszonyt elvitték a hegyekbe, és ott hagyták őt!
Hogy lehetséges ez?
Micsoda?
Azt akarod mondani, hogy a második kisasszony meghalt?
- Takarítsátok ki ezt a szobát! - Ők tették!
Ők vitték el úrnőnket a hegyekbe!
Te! Gyere csak ide!
Magyarázatot várok!
Ne engem okolj ezért!
A kisasszony már alig volt életben!
Én csak aggódtam, hogy Li nagyasszony házában fog meghalni,
és balszerencsét hozna rá.
Én még Li nagyasszonnyal együtt érkeztem, amikor beházasodott a Li-családba.
Kinek az érdekeit tartanám szem előtt, ha nem az övét?
Még ha így is volt,
akkor sem bánhattatok volna így a kisasszonnyal!
Jelenteni fogom a történteket Li nagyasszonynak!
Majd meglátjuk, mit tesz veletek!
A cselédek vezetőjeként neked is ismerned kellene a Li-palota szabályait!
Bárki, aki ártani merészel a Li-család gyermekeinek, halálnak halálával lakol!
Vigyék őt innen!
- Zárják be! - Igenis!
Könyörüljetek rajtam!
- Mozgás! - Könyörüljetek!
Hogy hagyhattad, hogy elvigyék innen a kisasszonyunkat?
Hiszen egyszer megmentette az életünket!
Olyan jól bánt velünk!
Ezt már mind elfelejtetted?
Sajnálom!
Minden az én hibám...!
Túlságosan féltem!
Baizhi, üss meg! Verj halálra!
Verj halálra!
Csak annyit tehetünk, hogy még több embert küldünk a hegyekbe a keresésére.
Meglátjuk, hogy megtaláljuk-e a második kisasszonyt.
Ne fáradjanak! Itt vagyok!
Kisasszony!
- Kisasszony! - Weiyoung kisasszony!
- Tényleg ön az? - Igen, én.
Visszatértem.
Kisasszony, tényleg ön az!
Kisasszony, az állapota...!
Ejnye már!
Az ember azt hihetné, szellemet látsz.
Ez csodálatos!
A kisasszony él! Milyen csodálatos!
Butuska lány! A kisasszonyod nem hal meg csak úgy!
De mi történt pontosan, úrnőm?
Rám mosolygott a szerencse.
Kisasszony, minden az én hibám!
Nem tudtam megvédeni önt!
Kérem, büntessen meg!
Semmi baj.
Ziyan, azok az asszonyok kegyetlenül bántak velünk.
Egyedül hogy zavarhattad volna el őket?
Nem téged hibáztatlak a történtekért.
Ezért te se hibáztasd magad!
Köszönöm, kisasszony!
Most már minden rendben.
Kisasszony, tényleg begyógyultak a sebei?
Hiszen már jobban nézek ki, nem igaz?
Hamarosan hazamegyünk.
Az előttünk álló út nehezebb lesz, mint korábban bármikor.
Újra talpra kell állnunk!
Azonnal megüzenem Li nagyasszonynak,
hogy a második kisasszony jól van.
Hamarosan visszatérünk a Li-palotába.
A második kisasszony hazaérkezett!
Hallottam a miniszterelnök lányáról,
de nem tudtam, hogy van egy második leánya is.
Milyen hatalmas hintó! Bizonyára nagyon fontos ember lehet!
Pontosan! Milyen pompázatos ez a kíséret!
Még a Li-palotába vezető utat is hogy összetakarították!
A második kisasszony megérkezett!
Köszöntjük a második kisasszonyt a Li-palotában hazaérkezése alkalmából!
[A miniszterelnök palotája]
Chiyun Rou...
Nem számítottál rá, hogy vissza fogok jönni.
Második kisasszony...
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com